Mária Františka Falcko-sulzbašská

**Mária Františka Falcko-Sulzbašská** (*[[Nemčina|nem]]. Maria Franziska, Pfalzgräfin von Sulzbach*; * 15. jún 1724 – † 15. november 1794) z rodu Wittelsbachovcov bola po uzavretí manželského sobáša známa ako falckgrófka a vojvodkyňa zo Zweibrücken-Birken.

## Biografia
Mária Františka prišla na svet v meste Schwetzingen ako piate dieťa a zároveň štvrtá dcéra zo siedmich potomkov Jozefa Karola zo Sulzbachu a jeho manželky Alžbety Augusty Falcko-Neuburskej. Zo všetkých súrodencov sa dospelosti dožila práve ona a jej dve staršie sestry Alžbeta Augusta a Mária Anna. Jej otec bol menovaný nástupcom svojho svokra Karola III. Filipa Falckého, lenže nikdy však dedičstvo neprevzal pre jeho predčasný skon roku 1729. Staršia sestra Márie Františky a to Alžbeta Augusta, sa po čase vydala za ďalšieho falckého dediča a to za Karola Teodora Bavorského.

Keď Karol Teodor roku 1799 zomrel bez legitímnych potomkov, pripadlo územie Bavorska a Falcka práve najmladšiemu synovi Márie Františky a to Maximiliánovi Jozefovi. Mária Františka bola teda predkom všetkých bavorských kráľov, ktorí panovali až do roku 1918. Zároveň bola predkom stále žijúcich členov rodu Wittelsbachovcov.

## Manželstvo, potomkovia
Dňa 6. februára roku 1746 uzavrela Mária Františka manželský sobáš spolu s Fridrichom Michalom zo Zweibrücken-Birkenfeld. Z manželstva vzišlo dovedna päť detí, pričom to boli traja synovia a dve dcéry. Druhý syn však skonal už v detskom veku.

### Potomkovia
* Karol II. August Zweibrückensko-Birkenfeldský (* 29. október 1746 – † 1. apríl 1795), zweibrückenský falckgróf, ⚭ 1774 Mária Amália Saská (* 26. september 1757 – † 20. apríl 1831)
* Klement August Jozef Fridrich (* 18. september 1749 – † 19. jún 1750)
* Amália Zweibrückensko-Birkenfeldská (* 10. máj 1752 – † 15. november 1828), ⚭ 1769 Fridrich August I. (* 23. december 1750 – † 5. máj 1827), saský vojvoda a kurfirst, varšavský vojvoda, saský kráľ od roku 1806 až do svojej smrti
* Maria Anna Falcko-Zweibrückenská (* 18. júl 1753 – † 4. február 1824), ⚭ 1780 Viliam Bavorský (* 10. november 1752 – † 8. január 1837), bavorský vojvoda, falcko-birkenfeldsko-gelnhausenský falckgróf, vojvoda z Bergu
* Maximilián I. Jozef Bavorský (* 27. máj 1756 – † 13. október 1825), falcgróf zweibrückenský, bavorský kurfirst, bavorský kráľ od roku 1806 až do svojej smrti,
*: ⚭ 1785 Augusta Vilhemína Mária Hesensko-Darmstadtská (* 14. apríl 1765 – † 30. marec 1796)
*: ⚭ 1797 Karolína Frederika Bádenská (* 13. júl 1776 – † 13. november 1841)

### Nemanželský syn
Po roku 1760 začal vzťah Márie Františky s manželom upadať. Podľa jej vlastných slov „*bola zvedená zlým príkladom dvora“* a začala viesť románik s hercom z Mannheimu. Keď otehotnela, bola vykázaná z dvora. V Štrasburgu porodila syna a následne bola držaná v kláštore. Spočiatku v kláštore voršiliek v meste Mety. Po čase prestúpila do kláštora augustiniánok v Bonnevoye na území Luxemburského vojvodstva. Po manželovej smrti roku 1767 sa Mária Františka smela usadiť na zámku Sulzbach.

## Skon
Mária Františka skonala roku 1794 na pôde panstva svojho sídla v Sulzbachu. Miestom jej posledného odpočinku sa stal tamojší farský kostol. Roku 1983 bolo jej srdce na žiadosť rodu Wittelsbachovcov oddelené a uložené v Milostnej kaplnke (*Gnadenkapelle*) v meste Altötting.

## Iné projekty

## Zdroj

Kategória:Wittelsbachovci
Kategória:Úmrtia v 1794
Kategória:Narodenia v 1724
Kategória:Úmrtia 15. novembra
Kategória:Narodenia 15. júna